# Eva López Barrio

Eva López Barrio (Escairón, Villasante, Lugo, Galizia, 1969) zientzialaria, ekonomialaria da, ezagutzaren transferentziaren teknikan aditua. Santiago de Compostelako Unibertsitatearen Woman Emprende proiektua eta Emakumeen Institutuaren Innovatia 8.3 hitzarmena koordinatzen ditu. Espainiako Emakume Ikertzaileen eta Teknologoen Elkarteko kidea da.

## Bizitza

López Barrio Ekonomia Zientzietan lizentziaduna da Santiago de Compostelako Unibertsitatean, eta masterra du Kanpo Merkataritzaren Zuzendaritza eta Kudeaketan.

### Lan ibilbidea

Enpresa pribatuan hasi zen, marketin-zuzendari lanean, Álvarez y Controller Enpresa Taldean, taldearen fabriketako batean, eta Calor Color enpresan esportazio-zuzendari. Gero, Santiago de Compostelako Unibertsitatean hasi zen lanean, eta emakumeek bultzatutako sektore berritzaileetako sorkuntzari buruzko mintegiak, hitzaldiak eta ikastaroak antolatu zituen.
Bere espezializazio-arloa spin-off-enpresak sortzera bideratutako ikerketa aztertzea eta sustatzea da. Spin-off-ak Unibertsitatean bertan lortutako emaitzetatik ezagutzan oinarritutako prozesu, produktu edo zerbitzu berrien erabilerak markatutako enpresa-ekimenak dira.
2006. urtean, Santiago de Compostelako Unibertsitateko Woman Emprende programaren arduraduna da. Programa horrek, Uniemprende programaren barruan, emakumeek unibertsitatearen esparruan enpresak sortzea sustatu nahi du. López Barriok hainbat lantaldetan parte hartzen du, hala nola SIrako Telekomunikazioen Behatoki Nazionalaren (ONTSI) Red.es lantaldean, eremu digitaleko genero-berdintasunari buruzko taldearen barruan, edo Emakumeak Berrikuntzan eta Ekintzailetzan lan-batzordean. Gainera, 2012an Galiziako Juntak emandako Emega diru-laguntzak jaso dituzten enpresaburuen tutore lanetan hasi zen, eta enpresak sendotzen lagunduta.
2011. urtean, Emakumearen Institutuaren Innovatia proiektua koordinatzen hasi zen. Proiektu horrek emakume unibertsitarioentzako spin-off metodologiak garatzen ditu, Espainiako unibertsitate eta ikerketa-zentroetako Ikerketen Emaitzak Transferitzeko Bulegoak (OTRI) gidatzeko.

## Arg italpenak

2019ko abenduan, Emakumeak, Zientzia eta Berrikuntza Behatokiak (OMCI) egindako Mujeres e Innovación (euskaraz: Emakumeak eta Berrikuntza) Txostenaren egilekidea izan zen. Horrez gain, egile gisa parte hartu du Manual de Procedimientos (Prozeduren Eskuliburua), Guía Emprende Igual o la Guía para la elaboración de un plan de empresas (euskaraz: Emprende Igual edo Enpresa-plan bat egiteko Gida), non genero-ikuspegia txertatzen den unibertsitate-enpresak sortzeko prozesuaren fase guztietan.

## Erreferentziak

* 1 2 ««El poder se conquista pero el hombre no quiere cederlo»» La Voz de Galicia 2018-12-16.
* 1 2 Referentes. «Eva López Barrio» Executivas.
* 1 2 «Eva López Barrio» :: SON PIONERAS :: Liderazgo emprendedor de las Investigadoras.
* ↑ [https://www.inmujeres.gob.es/areasTematicas/SocInfo/SeminariosEncuentros/docs/Covid_Tecnologia_clave_Genero/RESENAS_CURRICULARES.pdf Seminario en línea COVID Y TECNOLOGÍA EN CLAVE DE GÉNERO. ].
* ↑ [https://www.udc.es/export/sites/udc/oficinaigualdade/_galeria_down/documentos/EMPRENDER_UNA_PERSPECTIVA_DE_GENERO_reducido.pdf_2063069299.pdf El programa woman emprende de la universidade de santiago de compostela. ].
* ↑ Igualdad de género en la sociedad digital. .
* ↑ «Qué hacemos | Ontsi - Red.es» www.ontsi.es.
* ↑ «INNOVATIA 8.3» innovatia83.es.
* ↑ Manual de procedimimentos, INNOVATIA 8.3. .
* ↑ [https://www.inmujeres.gob.es/publicacioneselectronicas/documentacion/Documentos/DE1700.pdf Cómo introducir la perspectiva de género en los procesos de transferencia de conocimiento y en la creación de empresas universitarias. ].

## Kanpo estekak

* Datuak: Q105754594